Buzău (okrug)
Buzău čita se Buzau (rumunjski: Județul Buzău) je jedan od 41 rumunjskih okruga (județa / jedinica 
lokalne uprave) na jugoistoku Rumunjske u Muntaniji.

Geografske karakteristike
Okrug Buzău graniči sa Okrugom Brăila sa istoka, sa okruzima 
Prahova i Braşov sa zapada, sa Covasnom i 
Vranceom sa sjevera i sa Okrugom Ialomiţom sa juga.

Zapad Buzău je planinski kraj Masiva Buzău dijela Istočnih Karpata, dok je istočni dio niži jer tu teče rijeka Buzău sa svojim pritokama.

Okrug Buzău ima površinu od 6,103 km² a po popisu stanovništva iz 2011. imao je 451,069 stanovnika, od toga 409,316 Rumunja i 20,376 Roma i zanemariv broj ostalih nacija.

Privreda
Administrativni centar je grad Buzău, industrijski centar okruga, dobro povezan sa Bukureštom i Braşovom još od 15. vijeka. U njemu se proizvode metalni proizvodi, kemikalije i strojevi.
Grad - Râmnicu Sărat ima rafineriju nafte i tvornice tekstila, cigareta i vinariju. 

Kod Sărata-Monteoru, Berca i Arbănesija crpi se nafta, a u gradiću Pătârlagele proizvodi se građevinski materijal.
Ostala veća naselja okruga su Pogoanele, Beceni, Vintilă Vodă i Ulmeni.

Okrug Buzău je i poljoprivredni kraj u kom se uzgoja žito i stoka.

Historija i atrakcije
Kod Râmnicu Sărata je vojska moldavskog vojvode Stefana Moldavskog dva puta 1473. i 1481. pobjedila Osmanlije. Taj grad ima crkvu iz 17. vijeka sa izuzetnim freskama i muzej suvremene rumunjske umjetnosti.

U općini Măgura nalazi se manastir osnovan 1650.

Izvori

Vanjske veze 

 Službene stranice Okruga Buzău 
 Buzău na portalu Encyclopædia Britannica 

Okruzi u Rumuniji